CELEX: 32013R0822
Language: hr
Date: 2013-08-27 00:00:00
Title: Uredba Komisije (EU) br. 822/2013 оd 27. kolovoza 2013. o zabrani ribolova papaline u vodama Unije u podzonama 22-32 za plovila pod poljskom zastavom

30.8.2013   
            
            
               HR
            
            
               Službeni list Europske unije
            
            
               L 232/5
            
         UREDBA KOMISIJE (EU) br. 822/2013
   оd 27. kolovoza 2013.
   o zabrani ribolova papaline u vodama Unije u podzonama 22-32 za plovila pod poljskom zastavom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (1), a posebno njezin članak 36. stavak 2.,
   budući da:
   
               (1)
            
            
               Uredbom Vijeća (EU) br. 1088/2012 od 20. studenoga 2012. o utvrđivanju za 2013. ribolovnih mogućnosti za određene riblje stokove i skupine ribljih stokova koje se primjenjuju u Baltičkom moru (2), utvrđuju se kvote za 2013.
            
         
               (2)
            
            
               Prema podacima koje je primila Komisija, za ulove stoka iz Priloga ovoj Uredbi ostvarene plovilima koja plove pod zastavom države članice iz tog Priloga ili su registrirana u toj državi članici iscrpljena je kvota dodijeljena za 2013.
            
         
               (3)
            
            
               Stoga je potrebno zabraniti aktivnosti ribolova za taj stok,
            
         DONIJELA JE OVU UREDBU:
   Članak 1.
   Iscrpljenje kvote
   Ribolovna kvota dodijeljena državi članici iz Priloga ovoj Uredbi za stok koji je u njemu naveden za 2013. smatra se iscrpljenom od datuma utvrđenog u tom Prilogu.
   Članak 2.
   Zabrane
   Aktivnosti ribolova za stok iz tog Priloga ovoj Uredbi za plovila koja plove pod zastavom države članice iz Priloga ili su registrirana u toj državi članici zabranjuju se od datuma utvrđenog u Prilogu. Nakon tog datuma posebice se zabranjuje zadržavati na plovilu, premještati, prekrcavati ili iskrcavati ribu iz tog stoka koja je ulovljena tim plovilima.
   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. kolovoza 2013.
      
         
            Za Komisiju, u ime predsjednika,
         Lowri EVANS
         
            Direktorica Glavne uprave za pomorstvo i ribarstvo
         
      
   
   
      (1)  SL L 343, 22.12.2009., str. 1.
   
      (2)  SL L 323, 22.11.2012., str. 2.
   
      PRILOG
      
                  Br.
               
               
                  19/BAL
               
            
                  Država članica
               
               
                  Poljska
               
            
                  Stok
               
               
                  SPR/3BCD-C
               
            
                  Vrsta
               
               
                  Papalina (Sprattus sprattus)
                  
               
            
                  Zona
               
               
                  Vode Unije u podzonama 22-32
               
            
                  Datum
               
               
                  12.7.2013.